EKA 112 heategevusliku kunstioksjoni tingimused
Oksjoni toimumisaeg: 30. oktoober 2026, EKA aula.
1. Osalemine oksjonil 
1.1. Oksjonil võib osaleda iga EKA 112kohapeal osalev inimene.
1.2. Oksjonile on võimalik kataloogi avaldamisest internetis kuni oksjoni toimumise päeva kella 12.00-ni teha kirjalikke pakkumisi saates need: siim.raie@artun.ee. 
1.3. Osalejale saab teha pakkumisi tõstes kätt või tehes pakkumisi kõnevormis. 
2. Oksjoniteosed
2.1. Oksjonil tulevad pakkumisele autorite poolt müüki antud originaalkunstiteosed, mille autorlus on oksjonikorraldaja poolt kontrollitud.
2.2. Oksjonil pakutavad teosed on vormistatud autorite juhiste kohaselt.
2.3. Oksjoni haamrihinnast 50% tasutakse autorile ja 50% Eesti Kunstiakadeemia SA-le.
3. Pakkumise tegemine
3.1. Iga oksjonil tehtud pakkumine on siduv.
3.2. Oksjonil osaleja võib teha pakkumisi isiklikult oksjonisaalis;
4. Enampakkumine
4.1. Oksjonit viib läbi oksjonipidaja.
4.2. Enampakkumine toimub oksjoni kataloogi järjekorras.
4.3. Oksjoniteoste alghind on 112.- eurot
4.4. Oksjoni hinnasammuks on 
4.4.1. kuni summani 500 EUR - 20 eurot; 
4.4.2. 500 kuni 1000 EUR - 50 eurot; 
4.4.3. 1000 kuni 2000 EUR - 100 eurot; 
4.4.4. 2000 ja edasi - 200 eurot. 
4.5. Kui osaleja soovib pakkuda korraga enam, kui hinnasamm, siis on see võimalik, kuid pakkumine peab olema esitatud nulliga lõppeva täisarvuna, eurodes. 
4.6. Osaleja annab oma pakkumisest selgelt märku käe tõstmisega või häälega.
4.7. Enampakkumine kestab hetkeni, mil oksjonipidaja kinnitab viimasena tehtud pakkumise kolmandat korda haamrilöögiga, nimetades selgel häälel oksjoni võitnud osaleja ja haamrihinna. 
4.8. Kui saalist ei tule ühtegi pakkumist, ega pole esitatud ka ühtegi kirjalikku pakkumist, jääb teos oksjonil müümata.
4.9. Kui oksjoni eelselt on laekunud kirjalikke pakkumisi, siis annab oksjonipidaja enampakkumise käigus sellest märku ja ka sellest, kui saalipakkumised on jõudnud kirjaliku pakkumise hinnatasemeni. Kui kirja teel tehtud pakkumine on kõrgem, kui viimane saalist tehtud pakkumine on haamrihinnaks viimane saalipakkumine pluss hetke oksjoni hinnasamm.
4.10. Oksjonipidajal on õigus vaidluste või kahtluste tekkimise korral otsustada eseme müügi tühistamine või koheselt uue pakkumise korraldamine.
4.11. Pakkumist viib läbi oksjonipidaja, kes esitleb teost, teatab pakkumise alghinna ning fikseerib kolmanda haamrilöögiga teose lõpliku ostuhinna ja lahendab ainuisikuliselt kõik pakkumistega seonduvad küsimused. 
5. Tasumise kord
5.1. Haamrihind on lõplik ja sisaldab kõiki tasusid ja teose ostuga seotud kulusid.
5.2. Oksjonilt ostetud eseme eest tasumine toimub oksjonikorraldaja poolt väljastatud arve alusel. Ostetud ese kuulub osalejale hetkest, mil eseme eest on tasutud kogu arve.
5.3. Oksjonilt ostetud teoste eest saab tasuda nii sularahas, ülekande kui ka pangakaardiga. Arveldamine toimub vahetult oksjonijärgselt.
5.4. Arvega ostes kohustub osaleja tasuma arve hiljemalt 5 kalendripäeva jooksul pärast oksjoni toimumist. Kõik arve tasumisega seonduvad täiendavad kulud (sh pangaülekande kulud) kannab ostja.
6. Oksjoni ese
6.1. Osalejal on õigus oksjoniteosed eelnevalt üle vaadata ning nende seisukorraga tutvuda.
6.2. Teoste kirjeldused kataloogis ning esitlemine oksjoni toimumise ajal on informatiivse eesmärgiga. 
6.3. Pakkumise tegemisega kinnitab oksjonil osaleja, et ta on teosega tutvunud ja on teadlik ostetava teose seisukorrast. Oksjonijärgselt ei ole õigust esitada oksjonikorraldaja vastu pretensioone teose seisukorra kohta.
6.4. Oksjonikorraldaja võib muuta oksjoniteoste järjekorda ja teha täpsustusi oksjoni läbiviimise eeskirjadesse.
6.5. Kõigi ostetud teoste ära viimisega seotud toimingute eest (sh transport, kindlustus) vastutab ostja, v.a juhul kui ostja ja oksjonikorraldaja on kokku leppinud teisiti.

